Vrouekrieketwêreldbeker 2009

Die **Vrouekrieketwêreldbeker 2009** (Engels: *2009 Women’s Cricket World Cup*) is van 7 tot 22 Maart 2009 in Australië beslis. Dit was die negende vrouekrieketwêreldbekertoernooi van die vierjaarlikse krieketwêreldkampioenskap in internasionale eendagkrieket (EDI) en die eerste wat deur die Internasionale Krieketraad (IKR) aangebied is; al die vorige toernooie is georganiseer deur die voormalige Internasionale Vrouekrieketraad (IVKR) wat in 2005 met die IKR saamgesmelt het. Daarbenewens was dit ná die 1988-toernooi die tweede in Australië. Saam met die T20I-vrouewêreldbeker 2009 in Junie in Engeland was dit een van twee vername vrouekriekettoernooie in dieselfde jaar.

Agt nasionale vrouekrieketspanne het aan die Vrouekrieketwêreldbeker 2009 deelgeneem: Australië, Engeland, Indië, Nieu-Seeland, Pakistan, Sri Lanka, Suid-Afrika en Wes-Indië. Tydens die Vrouekrieketwêreldbeker 2009 is 25 wedstryde gespeel, waaronder twaalf tydens die groepfase, nege in die Super Ses en vier in die uitspeelwedstryde, insluitende die eindstryd. Die spanne is in twee groepe van vier elk verdeel, waarvan elke span een keer teen al die ander spanne in die groep gespeel het, dus het elke span drie groepwedstryde gespeel. Die drie beste spanne van elke groep het hierna vir die Super Ses gekwalifiseer, waarvandaan die twee beste spanne mekaar in die eindstryd ontmoet het, terwyl die twee naasbeste spanne mekaar om die derde plek en die twee daaropvolgende spanne om die vyfde plek gespeel het en die twee laaste spanne van elke groep die sewende plek beslis het. Elke wedstryd het uit 50 boulbeurte per span bestaan.

Engeland het Nieu-Seeland in die eindstryd op die Noord-Sydney-ovaal in Sydney met vier paaltjies verslaan en sodoende sy derde vrouekrieketwêreldbekertitel ingepalm. Engeland sou in Junie ook die T20I-vrouewêreldbeker 2009 wen, gelyk aan hul tweede internasionale vrouekriekettitel in dieselfde jaar. Die gasvroue en verdedigende kampioen Australië is deur Indië in die uitspeelwedstryd om die derde plek met drie paaltjies verslaan.

## Toewysing 
Die Internasionale Krieketraad (IKK) het in Julie 2008 saam met Krieket Australië (CA) aangekondig dat die Vrouekrieketwêreldbeker 2009 op ses plekke in Nieu-Suid-Wallis beslis word. Die plekke was Noord-Sydney-ovaal, Bankstown-ovaal en Drummoyne-ovaal (almal in Sydney), Manuka-ovaal in Canberra, No. 1-sportveld in Newcastle en Bradman-ovaal in Bowral.

## Deelnemers 
Agt nasionale vrouekrieketspanne het aan die Vrouekrieketwêreldbeker 2009 deelgeneem. Die ses beste spanne van die Vrouekrieketwêreldbeker 2005 – Australië, Engeland, Indië, Nieu-Seeland, Sri Lanka en Wes-Indië – het almal regstreeks gekwalifiseer. Pakistan en Suid-Afrika het as finaliste van die Vrouekrieketwêreldbekerkwalifisering 2008 gekwalifiseer.

duimnael|400px|Uitslag van die kwalifisering; altesaam 26 spanne het deelgeneem.

## Stadions 
Tydens die toernooi is ses Australiese stadions gebruik. Altesaam 25 wedstryde is tydens die Vrouekrieketwêreldbeker 2009 gespeel, waaronder die eindstryd.

## Formaat 
Die Vrouekrieketwêreldbeker 2009 is oor 15 dae tussen agt verskillende spanne oor 25 wedstryde beslis. Dit het op 7 Maart 2009 op die Manuka-ovaal in Canberra met die openingswedstryd tussen Engeland en Sri Lanka begin. Die toernooi het geëindig op 22 Maart op die Noord-Sydney-ovaal in Sydney met die eindstryd tussen Engeland en Nieu-Seeland, waartydens Engeland die Vrouekrieketwêreldbekertrofee gewen het.

### Kalender 
Die volgende tabel dui die Vrouekrieketwêreldbeker 2009 se daaglikse program aan. ’n Pers blokkie dui op groepwedstryde, ’n siaan blokkie op die Super Ses, ’n groen blokkie op uitspeelwedstryde en ’n geel blokkie op die eindstryd.

|

|}

### Groepe 
### Groepfase en Super Ses 
Die Vrouekrieketwêreldbeker 2009 is deur agt nasionale vrouekrieketspanne beslis. Vir die groepfase is die agt deelnemende spanne in twee groepe van vier elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Twee punte is vir ’n oorwinning toegeken, een vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo gerangskik. Die drie beste spanne van albei groepe het na die Super Ses deurgedring.

In die Super Ses-rondte het elke span teen die spanne gespeel, waarteen in die groepfase geen wedstryde gespeel is nie. Spanne wat alreeds in die groepfase ontmoet het, het nie teen mekaar gespeel nie en die punte van dié wedstryde is na die Super Ses-rondte se tabel oorgedra. Die kwalifisering was gegrond op dieselfde kriterias as in die groepfase.

### Uitspeelwedstryde 
In die uitspeelwedstryde het die twee beste spanne van die Super Ses mekaar in die eindstryd ontmoet, terwyl die twee naasbeste spanne mekaar om die derde plek en die twee daaropvolgende spanne om die vyfde plek gespeel het en die twee laaste spanne van elke groep die sewende plek beslis het.

### 2009-effek op 2013-kwalifisering 
Die vier beste spanne van die 2009-toernooi het regstreeks vir die volgende Vrouekrieketwêreldbeker 2013 gekwalifiseer. Hulle was Australië, Engeland, Indië en Nieu-Seeland.

## Wedstryde 
Die wedstryde is in drie fases opgedeel, naamlik die groepfase, die Super Ses en die uitspeelwedstryde.

### Groepfase 
Agt spanne het aan die groepfase deelgeneem. Die drie beste spanne in elke groep het na die Super Ses deurgedring, terwyl die twee laaste spanne van elke groep die sewende plek beslis het.

#### Groep A 
#### Groep B 
duimnael|Wedstryd tussen Engeland en Pakistan

### Super Ses 
Die drie beste spanne in elke groep het die Super Agt gehaal wat as ’n volledige rondte met wedstryde almal teen almal beslis is. Al die ses spanne het egter slegs drie nuwe wedstryde gespeel, pleks van vyf. Elke groep se drie verteenwoordigers het hul uitslag teen mekaar oorgedra, eerder as om weer te speel. Die onderstaande tabel, wat vyf wedstryde vir elke span bevat, dek al die wedstryde tussen die Super Ses-kwalifiseerders, insluitende dié van die groepfase.

### Uitspeelwedstryde 
#### Sewende plek 
#### Vyfde plek 
#### Derde plek 
#### Eindstryd 

## Statistiek 
### Finale puntestand 
Hierdie tabel toon die finale puntestand van al agt deelnemende nasionale vrouekrieketspanne in die Vrouekrieketwêreldbeker 2009.

duimnael|400px|Uitslag van die Vrouekrieketwêreldbeker 2009:

### Meeste lopies en paaltjies 
| Meeste paaltjies geneem:

|}

## Sien ook 
## Verwysings 
## Eksterne skakels 
*  *2009 Women’s Cricket World Cup*
*  Amptelike webtuiste van die Internasionale Krieketraad